પૈસા મેળવવા માટે સી. એલ. પટેલે વર્ષો સુધી દર વર્ષે વિદેશપ્રવાસ કર્યા. દાતાઓ મેળવ્યા. પારદર્શક વહીવટથી દાન સુલભ બન્યાં. દેશમાંથી પણ ખૂબ સહકાર મળ્યો. આથી ચારુતર વિદ્યામંડળ આર્થિક રીતે સધ્ધર બન્યું. શરૂમાં પગાર ચૂકવવામાં અનિયમિતતા થતી એને બદલે કર્મચારીઓને નિયમિત પગાર ચૂકવતા થયા. સરકારી કર્મચારીઓની જેમ મોંઘવારી અને અન્ય ભથ્થાં સરકાર ચૂકવે ત્યારે કેટલીયે વાર તેથીયે પહેલાં ચારુતર વિદ્યામંડળ ચૂકવી દે એવી સ્થિતિ સી.એલ. પટેલે સર્જી. સી.એલ. પટેલે તેમના સમય દરમિયાન મકાન બાંધકામ, જમીન ખરીદી અને રિપેરિંગ, રંગરોગાન, નવા રસ્તા એ બધામાં કરોડો રૂપિયા ખર્ચ્યા. આ પછી આજે મંડળ પાસે 300 કરોડ રૂપિયાની બેન્ક ડિપોઝિટ હોવાનું કહેવાય છે. આમ સી. એલ. પટેલ વહીવટ અને નાણાંના જાદુગર શા હતા!